Email: ………………….

Υπ’ όψη

Ονομα : ………………………………………..

Δ/νση: ………………………………………….

Τηλ: ……………………………………………

ΑΦΜ: ………………………………………….

Αξιότιμο μέλος

Κρίνουμε σκόπιμο να σας πληροφορήσουμε πως, το καινούργιο Διοικητικό Συμβούλιο, το οποίο ανέλαβε καθήκοντα αρχές Μαρτίου 2017, έχει δεσμευτεί να αποστέλλει στα μέλη του περιοδικές ενημερώσεις, καθότι αναγνωρίζει το δικαίωμα των μελών να ενημερώνονται για τα θέματα, που τα αφορούν.

Έτσι προσπαθούμε με τα πενιχρά μέσα που διαθέτουμε, καθότι δεν έχουμε μηχανογραφική υποστήριξη ή ικανό αριθμό έμμισθου προσωπικού, και αφιερώνοντας πολύ από τον προσωπικό και οικογενειακό μας χρόνο αμισθί, να σας παρέχουμε κυρίως την απαραίτητη ενημέρωση μέσω e-mail, σε ένα αριθμό μελών που αγγίζει τις 7000.

 Ήδη, και για πρώτη φορά από την γέννηση του συλλόγου ΠΑΣΥΦΩΣ, λάβατε προ δύο μηνών περίπου μια οικονομική ενημέρωση – την οικονομική θέση του συλλόγου-, όπως και μια γενική ενημέρωση σχετικά με τα δικαστήρια.

Η παρούσα ενημέρωση πάει ένα βήμα παραπέρα, καθότι πέραν της κατωτέρω γενικότερης ενημέρωσης (βλ. 1 & 2) , η 3 περιλαμβάνει και δεδομένα που αφορούν εσάς προσωπικά .

Ειδικότερα παρέχονται πληροφορίες σχετικά με:

* 1) Τις δικαστικές εξελίξεις, τα επόμενα δικαστικά βήματα που πρέπει και άμεσα θα δρομολογήσει ο σύλλογος και την προς τούτο αναζήτηση μιας προσφορότερης νομικής υποστήριξης,
* 2) το μέγεθος του συλλόγου πανελλαδικά, προκειμένου όλοι να γνωρίζουμε την δυναμική που μπορεί να έχει ένας σύλλογος με τα μέλη του ενωμένα και αποφασισμένα, για την διεκδίκηση - επαναφορά των συμβατικών τιμών ταρίφας και για την αποφυγή περαιτέρω δυσάρεστων εκπλήξεων τώρα ή και στο μέλλον,
* 3) μια ατομική ανά μέλος ενημέρωση αναφορικά με:
	+ την κατάθεση της αγωγής σας,
	+ το εάν έχει εκδοθεί απόφαση, τον αριθμό αυτής και το αποτέλεσμά της,
	+ τυχόν οφειλή συνδρομών σας, βάσει των στοιχείων που έχουμε αντλήσει από τις τραπεζικές καταθέσεις σας (extrait τραπέζης) με ημ/νία έως 26/10/2017.
1. **Δικαστικές εξελίξεις**

Θεωρούμε απαραίτητο να σας ενημερώσουμε για τις τελευταίες εξελίξεις στο δικαστικό μέτωπο, τις ενέργειες στις οποίες έχει προβεί το Δ.Σ. του συλλόγου μας το τελευταίο διάστημα, καθώς και τις σχετικές του πρόσφατες αποφάσεις.

Δυστυχώς οι μέχρι στιγμής εκδοθείσες αποφάσεις του Ειρηνοδικείου Αθηνών, ουδόλως μας δικαιώνουν, παρά διατηρούν την ίδια γραμμή με την πρώτη απορριπτική απόφαση του έτους 2016. Υπάρχουν και τέσσερις αποφάσεις οι οποίες παραπέμπουν την αγωγή τεσσάρων ομάδων μας για περαιτέρω εκδίκαση στο Πολυμελές Πρωτοδικείο της Αθήνας.

Έτσι έχουν εκδοθεί όλες οι αποφάσεις δικασίμων έως 25-4-2017.

Από τις αποφάσεις που έχουν εκδοθεί, πλην των κάτωθι τεσσάρων που είναι παραπεμπτικές στο πολυμελές,

1) 25-1-2017 (Πανουσόπουλος κ.λ.π.) 3683/2017 απόφαση παραπεμπτική στο πολυμελές.

2) 24-2-2017 (Τσαγκρώνη κ.λ.π.) 4436/2017 απόφαση παραπεμπτική στο πολυμελές.

3) 27-3-2017 (Κλαδούχος κ.λ.π.) 3837/2017 απόφαση παραπεμπτική στο πολυμελές.

4) 7-4-2017 (Ελευθεριάδου κ.λ.π.) 5560/2017 απόφαση παραπεμπτική στο πολυμελές.

οι υπόλοιπες είναι όλες απορριπτικές

Η αιτιολογία απόρριψης είναι πανομοιότυπη σε όλες τις αποφάσεις και αναφέρει ότι η ΔΕΗ είναι ενδιάμεση διαμεσολαβήτρια και καταβάλει τις τιμές που εκάστοτε καθορίζονται από την Πολιτεία ως εποπτεύουσα τη σχετική αγορά, τις οποίες ουδόλως διαμορφώνει, αλλά ούτε και μπορεί να παραβιάσει, καταβάλλοντας σε εμάς τις αρχικά συμφωνηθείσες τιμές.

Κατόπιν της ανωτέρω δυσάρεστης για το σύλλογο μας εξέλιξης, του όγκου των απορριπτικών, το Δ.Σ. βρισκόταν σε συνεχείς διαβουλεύσεις όλο το προηγούμενο χρονικό διάστημα και σε διαδικασία αναζήτησης της προσφορότερης νομικής μας εκπροσώπησης σε δεύτερο βαθμό, δηλαδή στο Μονομελές Πρωτοδικείο κατά την εκδίκαση των εφέσεων που πρέπει να συνταχθούν κατά των άνω απορριπτικών αποφάσεων, για τη συζήτηση των παραπεφθεισών αγωγών μας στο Πολυμελές Πρωτοδικείο Αθηνών αλλά και για την κατάθεση νέων αγωγών μας στα διοικητικά δικαστήρια και εν συνεχεία πιλοτική δίκη στο ΣτΕ, στα οποία η προσφυγή μας κρίνεται απαραίτητη με δεδομένο ότι τα δικαστήρια που δίκασαν τις αγωγές μας στην ουσία μας παρέπεμψαν στα διοικητικά δικαστήρια. Έτσι ήρθαμε σε επικοινωνία και με τη δικηγορική εταιρεία Μεταξά και Συνεργατών, που ειδικεύεται στο Δίκαιο της Ενέργειας, ενόσω ο ίδιος ο κ. Μεταξάς είναι καθηγητής της Νομικής Σχολής του Πανεπιστημίου Αθηνών στο Ευρωπαϊκό (Ενωσιακό) Δίκαιο, προκειμένου να αναλάβει την υπόθεσή μας, ενώ έχουμε λάβει και οικονομική του προσφορά, η οποία είναι αρκετά ικανοποιητική και προσιτή. Κάναμε αρκετές επισκέψεις στο γραφείο του και βρίσκουμε τις προτάσεις του ενδιαφέρουσες, με νέες προοπτικές για μελλοντική εξέλιξη του δικαστικού μας αγώνα. Μεταξύ των προτάσεων της συγκεκριμένης δικηγορικής εταιρείας είναι και η προσφυγή μας στην Ευρωπαϊκή Επιτροπή, για παραβιάσεις του ευρωπαϊκού (ενωσιακού) δικαίου από την πολιτεία, της οποίας οι αποφάσεις δεσμεύουν τα κράτη - μέλη της Ευρωπαϊκής Ένωσης, ενώ στα πλαίσια των αγωγών μας στα διοικητικά δικαστήρια θα χρησιμοποιήσει στοιχεία και ενωσιακού (ευρωπαϊκου) δικαίου (πέραν των δεδομένων στοιχείων αντισυνταγματικότητας του νόμου που έκοψε τις τιμές μας), τα οποία δυνατόν να δεσμεύσουν τα δικαστήρια μας ώστε να μας δικαιώσουν.

Περαιτέρω, θέλουμε να ενημερώσουμε όσα μέλη μας δεν το γνωρίζουν, πως όλες οι αγωγές που έχουν κατατεθεί στα Πολιτικά Δικαστήρια είναι ομαδικές αγωγές, περί των 200 ατόμων ανά ομάδα.

Ως εκ τούτου οι αποφάσεις που βγήκαν, όπως και οι εφέσεις που θα πρέπει να γίνουν κατά των αποφάσεων αυτών, είναι σε επίπεδο ομαδικό, δηλαδή από τα άτομα που απαρτιζόταν η εκάστοτε απόφαση ομαδικής αγωγής.

Συνεπώς, οποιαδήποτε νομική διαδικασία υπαναχώρησης μελών από τις ομαδικές εφέσεις που θα κατατεθούν, σημαίνει και τον αποκλεισμό τους από οποιαδήποτε θετική απόφαση εκδοθεί στο μέλλον, είτε στα Πολιτικά, είτε στα Διοικητικά δικαστήρια- ΣΤΕ.

Σχετικά με τα Διοικητικά δικαστήρια, η πρόταση του δικηγόρου είναι να κατατεθούν αρχικά 5 ομαδικές αγωγές των 10 ατόμων, και αυτό προς εξοικονόμηση κόστους για τα μέλη του συλλόγου. Εν συνεχεία θα ακολουθήσει αίτηση στο ΣΤΕ για πιλοτική δίκη. Εφόσον υπάρξει θετική απόφαση, το ΔΣ του συλλόγου έχει μεριμνήσει σε συνεννόηση με τον δικηγόρο, να γίνουν έγκαιρα οι απαραίτητες ενέργειες ώστε να μη αποκλειστεί κανένα μέλος από το θετικό αποτέλεσμα.

Τέλος έχει ανατεθεί ήδη στον δικηγόρο, η εκπόνηση καταγγελίας στην Ευρωπαϊκή Επιτροπή για παραβιάσεις του ευρωπαϊκού (ενωσιακού) δικαίου από την πολιτεία, της οποίας οι αποφάσεις δεσμεύουν τα κράτη - μέλη της Ευρωπαϊκής Ένωσης.

Στα πλαίσια των επερχόμενων νομικών ενεργειών σας γνωρίζουμε πως η Γενική Γραμματέας του συλλόγου είναι δικηγόρος, και οι όποιες προτάσεις γίνονται συζητούνται και με άλλα μέλη του Πασυφώς δικηγόρους, ώστε ομαδικά, να έχουμε τα δυνατόν καλύτερα αποτελέσματα

1. **Μέγεθος συλλόγου**

Κατωτέρω λαμβάνετε μια συνοπτική κατάσταση με το σύνολο των εγγεγραμμένων μελών του συλλόγου, ενώ ταυτόχρονα δίδεται μία εικόνα για το πόσα από τα μέλη έχουν καταβάλει τις συνδρομές τους, δηλ. είναι ταμιακά ενήμερα. Είναι σημαντικό να ενημερώσουμε πως η διοίκηση του συλλόγου, προς το παρόν τουλάχιστον, συνεχίζει να διαχειρίζεται τις αγωγές των ταμειακά μη ενήμερων μελών και να αγωνίζεται για τα δικαιώματά τους, που είναι και δικά μας δικαιώματα, καθότι όλα τα μέλη αυτού του συλλόγου είναι κάτοχοι φωτοβολταϊκού στέγης, μη εξαιρουμένου του διοικητικού συμβουλίου. Έχουμε όλοι λοιπόν το ίδιο συμφέρον, ήτοι την αποκατάσταση των συμβάσεών μας αφενός και αφετέρου την μη επιδείνωση της παρούσας κατάστασης τώρα και στο μέλλον. Επίσης, όποια δικαστική επιτυχία προκύψει σε μια ομάδα μελών του συλλόγου, θα συμπαρασύρει και τις αποφάσεις των υπολοίπων μελών, και αυτό γιατί οι όποιες ενέργειες έχουν συλλογικό χαρακτήρα.

|  |
| --- |
| ΣΥΝΟΠΤΙΚΗ ΚΑΤΑΣΤΑΣΗ ΤΑΜΕΙΑΚΑ ΕΝΗΜΕΡΩΝ & **ΜΗ** ΤΑΜΕΙΑΚΑ ΕΝΗΜΕΡΩΝ ΜΕΛΩΝ |
| ΣΥΝΔΡΟΜΕΣ ΜΕΛΩΝ | ΑΡΙΘΜΟΣ ΜΕΛΩΝ |  |  |  |
| ΜΕΛΗ ΠΟΥ ΠΛΗΡΩΣΑΝ ΚΑΙ ΓΙΑ ΤΟ 2018 | 69 |  |  |  |
| ΜΕΛΗ ΟΙΚΟΝΟΜΙΚΑ ΤΑΚΤΟΠΟΙΗΜΕΝΑ (ΣΤΟΙΧΕΙΑ ΕΩΣ 31-8-17) | 711 |  |  |  |
| ΟΦΕΙΛΟΥΝ 5€ | 19 |  |  |  |
| ΟΦΕΙΛΟΥΝ 6€ | 1 |  |  |  |
| ΟΦΕΙΛΟΥΝ 8€ | 1 |  |  |  |
| ΟΦΕΙΛΟΥΝ 10€ | 860 |  |  |  |
| ΟΦΕΙΛΟΥΝ 15€ | 11 |  |  |  |
| ΟΦΕΙΛΟΥΝ 18€ | 1 |  |  |  |
| ΟΦΕΙΛΟΥΝ 20€ | 1085 |  |  |  |
| ΟΦΕΙΛΟΥΝ 25€ | 5 |  |  |  |
| ΟΦΕΙΛΟΥΝ 30€ | 3800 |  |  |  |
| ΟΦΕΙΛΟΥΝ 35€ | 1 |  |  |  |
| ΟΦΕΙΛΟΥΝ 40€ | 301 |  |  |  |
|  |  |  |  |  |
| **ΣΥΝΟΛΟ ΕΓΓΕΓΡΑΜΜΕΝΩΝ ΜΕΛΩΝ** | **6865** |  |  |  |
| ΣΥΝΟΛΟ ΤΑΜΕΙΑΚΑ ΕΝΗΜΕΡΩΝ ΜΕΛΩΝ | 780 |  |  |  |
| ΣΥΝΟΛΟ ΜΕΛΩΝ ΠΟΥ ΟΦΕΙΛΟΥΝ ΣΥΝΔΡΟΜΕΣ, ΚΥΡΊΩΣ ΠΑΡΕΛΘΟΝΤΩΝ ΕΤΩΝ  | 6085 |  |  |  |

Αυτό που βλέπουμε στον ανωτέρω πίνακα είναι πως κοντά το 90% των μελών μας δεν είναι ταμειακά ενήμερο, ενώ το 76% δεν έχει καταβάλει συνδρομές άνω των δύο ετών.

Οι λόγοι μπορεί να είναι διάφοροι, από έλλειψη ενημέρωσης, αμέλεια ή ακόμα και έλλειψη εμπιστοσύνης λόγω διαφόρων φωνών ή χειρισμών του παρελθόντος.

Σας παρουσιάζουμε τα στοιχεία, διότι θεωρούμε πως τα μέλη του ΠΑΣΥΦΩΣ έχουν δικαίωμα και πρέπει να έχουν μια ξεκάθαρη εικόνα της πραγματικότητας, όπως όλοι μας.

Διότι η παρουσία του συλλόγου, το μέγεθος του, όπως και η σε βάθος χρόνου ενότητα των μελών του, αποτελεί την μοναδική μας δύναμη. Διότι εάν ο σύλλογος υπήρχε από την αρχή, εκπροσωπώντας τα συμφέροντα των μελών του ιδιοκτητών φωτοβολταϊκών στέγης, αν δεν είχε δημιουργηθεί εκ των υστέρων λόγω της βίαιης ανατροπής των συμβάσεών μας , το πιθανότερο είναι πως δεν θα ήμασταν σε αυτή την δεινή θέση σήμερα.

Είναι πιο εύκολο να προσπαθεί κάποιος να προλάβει το κακό, παρά να παλεύει να το διορθώσει εκ των υστέρων, και στην περίπτωσή μας, αυτό μπορεί να επιτευχθεί μόνο μέσω ενός συλλογικού οργάνου που τα μέλη του έχουν κοινά συμφέροντα, όπως εν προκειμένω ο ΠΑΣΥΦΩΣ. Γι΄ αυτό πρέπει να είμαστε δυνατοί και ενωμένοι σε μία γροθιά, τώρα και για όσο καιρό έχουμε τα φωτοβολταϊκά στην στέγη μας. .

1. **Ατομική ενημέρωση**

Εν συνεχεία σας παρέχουμε στοιχεία σχετικά με την κατάθεση της αγωγής σας στο Ειρηνοδικείο Αθηνών, τον αριθμό της απόφασης και το αποτέλεσμα αυτής, όπως και πιθανές οικονομικές εκκρεμότητές εκ συνδρομών.

Α) Σας γνωρίζουμε πως η αγωγή σας κατατέθηκε και εκδικάστηκε/εκδικάζεται την ……………..… .*Εάν δεν εμφανίζεται η ημ/νία εκδίκασης, θα πρέπει να έρθετε σε επαφή με την κα Νάκου στο τηλ. 6908676771 και ώρες 10 -14 εργάσιμες μέρες προκειμένου να διευθετήσετε το θέμα των εγγράφων σας)*

Β) και η απόφαση που εκδόθηκε είναι η υπ΄ αριθ: …… Σε π*ερίπτωση που βλέπετε κενό σημαίνει πως δεν έχει εκδοθεί ακόμη και θα ενημερωθείτε όταν εκδοθεί απόφαση.*

Γ) Σας γνωρίζουμε πως με τα υπόλοιπά μας της 25/10/17 εμφανίζεται ταμειακή εκκρεμότητα εκ ευρώ **:…….…..** **εκ συνδρομών** την οποία παρακαλούμε να διευθετήσετε **έως 15/11/2017,** με κατάθεση **στην Τράπεζα Πειραιώς Λογ. ΙΒΑΝ: GR38 01712130 006213135718667 του ΠΑΣΥΦΩΣ, αναγράφοντας υποχρεωτικά το ΟΝΟΜΑΤΕΠΩΝΥΜΟ του κατόχου του φ/β τον ΑΦΜ, του και ΣΥΝΔΡΟΜΗ ΕΤΟΥΣ** Σε περίπτωση διαφωνίας σας με το αναγραφόμενο ποσό,  *παρακαλούμε επικοινωνήσετε με την κα Νάκου στο τηλ 6908676771* 10:00-14:00 καθημερινές) *και με αντίγραφο του αποδεικτικού κατάθεσής σας, θα γίνει τακτοποίηση του θέματος στα βιβλία μας.*

*Εάν ως άνω υπάρχει κενό σημαίνει ότι είστε ταμειακά ενήμεροι. Σας γνωρίζουμε πως η Ταμειακή σας ενημερότητα είναι απαραίτητη για να έχετε το δικαίωμα συμμετοχής σας στον νομικό αγώνα.*

*. Η διαχείριση ενός τόσο μεγάλου συλλόγου, που όμως δεν έχει τους πόρους για να συντηρηθεί δεν είναι καθόλου εύκολη υπόθεση, απαιτεί πολλές ώρες απασχόλησης κλεμμένες από τις οικογένειες και προσωπική μας ζωή σε σκληρή και άμισθη εργασία*

 *Ως εκ τούτου, σε περίπτωση που επιλέξετε να μη τακτοποιηθεί τυχόν υπόλοιπο που έχετε (γεγονός σεβαστό εκ μέρους του ΔΣ του Συλλόγου) , θα αναγκαστούμε να προβούμε σε ενέργειες διαγραφής μέλους μας, βάσει του άρθρου 6 του Καταστατικού του ΠΑΣΥΦΩΣ*

* *Επίσης έχει παρατηρηθεί πως καταθέσεις συνδρομών μέσω διατραπεζικού συστήματος, δηλαδή μέσω άλλης τράπεζας, εκτός της Πειραιώς, σε αρκετές περιπτώσεις εμφανίζονται μειωμένες, λόγω των τραπεζικών εξόδων, δηλαδή είναι μικρότερες κατά 2 έως και 5 ευρώ. Παρακαλείσθε όπως, προκειμένου να αποφύγετε το κόστος των τραπεζικών εξόδων, να προσφεύγετε σε κατάστημα της Τραπέζης Πειραιώς, στην οποία θα προβείτε σε κατάθεση των συνδρομών που τυχόν οφείλετε,* ***ζητώντας απαραίτητα να αναγράψουν το ΟΝΟΜΑΤΕΠΩΝΥΜΟ του κατόχου του φωτοβολταϊκου στέγης, το ΑΦΜ του και την περιγραφή ΣΥΝΔΡΟΜΗ ΕΤΟΥΣ.* Στην Τράπεζα Πειραιώς Λογ. ΙΒΑΝ: GR38 0171 2130 0062 1313 5718 667 του ΠΑΣΥΦΩΣ**

*.*

Κλείνοντας θέλουμε να σας ενημερώσουμε πως έχουμε ξεκινήσει ήδη τις διαδικασίες για τα επόμενες νομικές ενέργειες, το δε κόστος κατ΄ εκτίμηση ανέρχεται περί τα 20-30 ευρώ εφάπαξ, ανάλογα από τους συμμετέχοντες, πλην όμως θα ενημερωθείτε λίαν συντόμως για το ακριβές κόστος και την καταβολή αυτού, καθότι η καταβολή των συνδρομών θα αποτελέσει ένδειξη των συμμετεχόντων στις επόμενες νομικές ενέργειες. Εκτιμάται πως ίσως στο πρώτο 10ημερο του Δεκεμβρίου 17 θα έχετε νεώτερα σχετικά με το θέμα.

Περαιτέρω σας γνωρίζουμε πως βρισκόμαστε σε επικοινωνία με τους νομαρχιακούς εκπροσώπους του συλλόγου, ώστε να μας γνωρίσουν ημέρες και ώρες διαθεσιμότητας τους, προκειμένου τα μέλη σε τοπικό επίπεδο να μπορούν να επικοινωνούν μαζί τους και να λαμβάνουν πληροφορίες για θέματα που τους αφορούν και τους ενδιαφέρουν. Το δυο τελευταία θέματα είναι σε εξέλιξη, και για ότι νεώτερο θα ενημερωθείτε λεπτομερέστερα, όταν ολοκληρωθεί η διαδικασία.

**Με εκτίμηση**

**το ΔΣ του ΠΑΣΥΦΩΣ**

Πρόεδρος: Παρασκευή Βανδώρου

Αντιπρόεδρος : Σωτήρης Κούκος

Γενική Γραμματέας: Μαρία Αγγελάκη

Αναπληρωτής Γεν.Γραμ: Χρήστος Σώκος

Ταμίας: Φώτης Νάκος

Μέλος : Θεόφιλος Κωλέττης

Μέλος: Δημήτριος Κασσάρας